1.09.20

Annwyl rieni/ Dear parents,

Gobeithio i chi fwynhau’r haf. Rhannwyd gwybodaeth am ail agor yr ysgol gyda chi ym Mis Gorffennaf. Does dim newidiadau mawr ers i’r Llywodraeth gyhoeddi y canllawiau newydd i ysgolion. Y prif egwyddor yw lleihau nifer y cysylltiadau rhwng dysgwyr a staff ac wrth gwrs parhau i bwysleisio pwysigrwydd hylendid. **Yr ydym yn gofyn am eich cefnogaeth i sicrhau eich bod yn cadw i ganllawiau ymbellhau wrth gasglu eich plentyn.** Mae ychydig o bethau yr hoffem bwysleisio:-

1. **Ni ddylai gweithwyr/ dysgwyr neu rieni/ goflawyr sy’n teimlo’n wael/ dangos symptomau Covid-19 fynd i’r/ ymweld â’r ysgol. Dylai unrhyw un sy’n arddangos symptomau aros adref am 10 diwrnod (yn hytrach na 7). Dylai unrhyw un sydd yn byw gyda rhywun sy’n dangos symptomau aros adref am 14 o’r diwrnod cyntaf y daeth y person yn sal**
2. Bydd cinio poeth ar gael a bydd y disgyblion yn bwyta’r cinio yn y dosbarthiadau. **Ni fydd posib i ni dderbyn arian yn ystod y cyfnod yma felly allwch chi ddefnyddio’r system ar lein er mwyn gwenud taliadau os gwelwch yn dda.**
3. **Bydd y trefniant cinio am ddim yn dod i ben ar yr 11eg o Fedi. Bydd angen talu ar lein am ginio’r plant tan yr 11eg.**
4. **Os yw eich plentyn angen clwb brecwast neu clwb ar ôl ysgol, mae angen archebu lle o flaen llaw o hyn ymlaen.** **Yr ydym yn gofyn i rieni ddefnyddio’r clybiau os nad oes modd gwneud unrhyw drefniant arall o ran gofal**. Erbyn diwedd yr wythnos, bydd linc ar safle we yr ysgol er mwyn archebu lle. Unwaith eto, **ni fydd posib i ni dderbyn arian felly allwch chi ddefnyddio’r system ar lein er mwyn gwneud taliadau os gwelwch yn dda.**
5. Bydd offer ysgrifennu wedi darparu ar gyfer y disgyblion, ac felly ni fydd angen iddynt ddod a offer i fewn i’r ysgol.
6. Bydd mesurau ychwanegol glanhau a sefydlwyd cyn yr haf yn parhau.
7. Bydd angen i’r disgyblion wisgo gwisg ysgol. Os ydych wedi archebu gwisg ysgol, yna ffoniwch yr ysgol neu ebostiwch er mwyn gweld os yw’r archeb wedi cyrraedd. Mae angen talu ar lein ar gyfer yr archeb.
8. Bydd angen i’r disgyblion ddod a bwyd bore iach eu hunain i’r ysgol hyd yr 11eg o Fedi. Bydd yr ysgol yn darparu bwyd bore o’r 14eg.
9. Os hoffech sgwrs am eich plentyn, bydd angen gwneud hynny gyda’r staff dros y ffôn.
10. Os oes unrhyw anghenion newydd o ran iechyd eich plentyn, cysylltwch gyda’r athro/ athrawes os gwelwch yn dda
11. Trefniadau gollwng/ pigo disgyblion – i’ch atgoffa

Amseroedd dechrau/ gorffen

Er mwyn ceisio cyfyngu ar faint sydd ar y safle, byddwn yn parhau gyda threfniadau gollwng a phigo disgyblion fel sydd wedi bodoli ers y 29ain o Fehefin. **Bydd trefniadau ar gyfer mynedfa gollwng/ pigo i fyny ar wahan ar gyfer y Cyfnod Sylfaen a Chyfnod Allweddol 2 yn parhau.** Bydd angen i rieni ollwng/ casglu y disgyblion wrth y ddau fynedfa, yn hytrach na mynd i’r buarth. Bydd posib i chi ollwng eich plentyn rhwng 8:35 a 8:55 yn y bore. Ar ddiwedd y dydd bydd amseroedd penodol ar gyfer blynyddoedd penodol

Blwyddyn 1, 2, 3 a 4 Rhwng 2:45 a 3:00

Blwyddyn 5 a 6 Rhwng 3:00 a 3:15

Dosbarth Derbyn Rhwng 2:40 a 2:45

Byddwn yn adolygu y trefniadau yma yn gyson ac yn addasu os bydd angen. Byddwn yn eich hysbysu o unrhyw newidiadau, ond yn eich annog os oes ganddoch chi blant ym Mlwyddyn 1 neu 2 a 3 neu 4 eich bod yn dod i gasglu eich plant am 2:45 er mwyn lleihau nifer y ceir ar y safle, ac i ddod ar ddiwedd y cyfnod os nad oes brawd neu chwaer arall yn y blynyddoedd hynny. Os yn bosibl os gallwch gerdded i’r ysgol os yw hyn yn ymarferol.

1. Ni fydd clybiau ar ôl ysgol na unrhyw ddigwyddiad torfol megis nosweithiau rhieni, cyngherddau ar hyn o bryd.

Yn amlwg byddwn yn adolygu’r mesurau/ trefniadau er mwyn sicrhau diogewlch y disgyblion a’r staff. Fel y gwyddoch, erbyn y 14eg o Fedi, y disgwyliad yw bod pob disgybl yn dychwelyd i’r ysgol. Os oes gennych chi neu eich plentyn unrhyw bryder, rydym yn barod iawn i drafod a cheisio lleddfu’r pryderon yna. Rydym yn sylweddoli y gall y cyfnod dychwelyd i’r ysgol fod yn anodd i rai. Rydym yn edrych ymlaen yn fawr at groesawu’r holl ddisgyblion yn ôl atom!

Yn gywir,

Miss Nerys Davies